ખુદ બ્રિટને જ સીબીઆઈને નિરવ મોદી ત્યાં જ હોવાની જાણકારી આપી છે. સીબીઆઈ તેના પ્રત્યાર્પણની કાર્યવાહી વધારે તેજ કરી શકે છે. જોકે નિરવ મોદી બ્રિટનમાં હોય તેવી આ પહેલી સૂચના નથી. આ અગાઉ પણ એક મીડિયા રિપોર્ટ્સમાં દાવો કરવામાં આવ્યો હતો કે, નિરવ મોદી લંડનના મેફેયર વિસ્તારમાં આવેલી પોતાની જ્વેલરી શોપની ઉપર જ આવેલા ફ્લેટમાં છુપાયેલો હતો. ફેબ્રુઆરી મહિનામાં ભારત સરકાર તરફથી પાસપોર્ટ રદ્દ કરવામાં આવ્યા બાદ હીરાનો વેપારી એવો નિરવ મોદી લગભગ ચાર વાર બ્રિટન આવ્યો અને બહાર જઈ ચુક્યો છે.